CELEX: 32016D0446
Language: lv
Date: 2016-03-23 00:00:00
Title: Padomes Lēmums (KĀDP) 2016/446 (2016. gada 23. marts), ar ko groza Padomes Lēmumu 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali), un pagarina tā piemērošanu

24.3.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 78/74
               
            PADOMES LĒMUMS (KĀDP) 2016/446
      (2016. gada 23. marts),
      ar ko groza Padomes Lēmumu 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali), un pagarina tā piemērošanu
      EIROPAS SAVIENĪBAS PADOME,
      ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
      ņemot vērā Savienības Augstās pārstāves ārlietās un drošības politikas jautājumos priekšlikumu,
      tā kā:
      
                  (1)
               
               
                  Padome 2013. gada 17. janvārī pieņēma Lēmumu 2013/34/KĀDP (1) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali).
               
            
                  (2)
               
               
                  Padome 2013. gada 18. februārī pieņēma Lēmumu 2013/87/KĀDP (2) par EUTM Mali sākšanu.
               
            
                  (3)
               
               
                  Pēc stratēģiskās pārskatīšanas Politikas un drošības komiteja ieteica EUTM Mali pilnvaras pielāgot un pagarināt uz diviem gadiem līdz 2018. gada 18. maijam.
               
            
                  (4)
               
               
                  Ir jānosaka arī finanšu atsauces summa, ko paredzēts izmantot, lai segtu ar EUTM Mali saistītos izdevumus laikposmā no 2016. gada 19. maija līdz 2018. gada 18. maijam.
               
            
                  (5)
               
               
                  Attiecīgi būtu jāgroza Lēmums 2013/34/KĀDP,
               
            IR PIEŅĒMUSI ŠO LĒMUMU.
      1. pants
      Lēmumu 2013/34/KĀDP groza šādi:
      
                  1)
               
               
                  lēmuma 1. panta 1. un 2. punktu aizstāj ar šādiem:
                  “1.   Savienība veic militāru apmācības misiju Mali (“EUTM Mali”), lai Mali nodrošinātu militāras un apmācību konsultācijas Mali bruņotajiem spēkiem, kas darbojas likumīgu civilo iestāžu uzraudzībā, ar mērķi palīdzēt atjaunot to militārās spējas, lai tie spētu veikt militāras operācijas nolūkā atjaunot Mali teritoriālo integritāti un samazināt teroristu grupu radīto apdraudējumu. EUTM Mali netiek iesaistīta kaujas operācijās. Tās darbības paplašina līdz Nigēras upes lokam, ietverot Gao un Tombuktu pašvaldības.
                  2.   EUTM Mali mērķis ir reaģēt uz Mali bruņoto spēku operatīvajām vajadzībām, nodrošinot:
                  
                              a)
                           
                           
                              atbalstu apmācībai Mali bruņoto spēku interesēs;
                           
                        
                              b)
                           
                           
                              apmācību un konsultācijas attiecībā uz vadību un kontroli, loģistikas ķēdi un cilvēkresursiem, kā arī apmācību attiecībā uz starptautiskajām humanitārajām tiesībām, civilo iedzīvotāju un cilvēktiesību aizsardzību;
                           
                        
                              c)
                           
                           
                              pēc Mali lūguma un sadarbojoties ar MINUSMA, ieguldījumu atbruņošanās, demobilizācijas un reintegrācijas procesā saskaņā ar miera nolīgumu, nodrošinot apmācības kursus, lai sekmētu iekļaujošu Mali bruņoto spēku atjaunošanu;
                           
                        
                              d)
                           
                           
                              atbalstu G5 Sāhelas procesam ar tādām EUTM Mali darbībām, kas atbalsta Mali bruņotos spēkus, palīdzot uzlabot koordināciju un savietojamību ar G5 Sāhelas valstu bruņotajiem spēkiem.”;
                           
                        
            
                  2)
               
               
                  lēmuma 10. panta 2. punktu aizstāj ar šādu:
                  “2.   EUTM Mali kopējo izmaksu finanšu atsauces summa laikposmam no 2016. gada 19. maija līdz 2018. gada 18. maijam ir EUR 33 400 000. Padomes Lēmuma (KĀDP) 2015/528 (*) 25. panta 1. punktā minētā finanšu atsauces summas procentuālā daļa ir 60 %, un minētā lēmuma 34. panta 3. punktā minētās uzņemšanās procentuālā daļa ir 10 %.
                  
                     (*)  Padomes Lēmums (KĀDP) 2015/528 (2015. gada 27. marts), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (Athena), un ar ko atceļ Lēmumu 2011/871/KĀDP (OV L 84, 28.3.2015., 39. lpp.).”;"
						
               
            
                  3)
               
               
                  lēmuma 12. panta 2. punktu aizstāj ar šādu:
                  “2.   EUTM Mali pilnvaras beidzas 2018. gada 18. maijā.”
               
            2. pants
      Šis lēmums stājas spēkā tā pieņemšanas dienā.
      
         Briselē, 2016. gada 23. martā
         
            
               Padomes vārdā –
            
            
               priekšsēdētājs
            
            A.G. KOENDERS
         
      
      
         (1)  Padomes Lēmums 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (OV L 14, 18.1.2013., 19. lpp.).
      
         (2)  Padomes Lēmums 2013/87/KĀDP (2013. gada 18. februāris) par Eiropas Savienības militārās misijas sākšanu, lai palīdzētu Mali bruņoto spēku apmācībā (EUTM Mali) (OV L 46, 19.2.2013., 27. lpp.).